stanford-oval/wikipedia huggingface dataset:
ศาสนาอิสลามในทวีปยุโรป
แหล่งข้อมูลอื่น

For Muslim Minorities, it is Possible to Endorse Political Liberalism, But This is not Enough
BBC News: Muslims in Europe
Khabrein.info: Barroso: Islam is part of Europe[usurped]
Euro-Islam Website Coordinator Jocelyne Cesari, Harvard University and CNRS-GSRL, Paris เก็บถาวร 2015-08-31 ที่ เวย์แบ็กแมชชีน
Asabiyya: Re-Interpreting Value Change in Globalized Societies
Why Europe has to offer a better deal towards its Muslim communities. A quantitative analysis of open international data
Köchler, Hans, Muslim-Christian Ties in Europe: Past, Present and Future, 1996
"Islam in Europe: A Resource Guide". USA: New York Public Library. 2011.
คณะกรรมการพาราลิมปิกเฮลเลนิก

คณะกรรมการพาราลิมปิกเฮลเลนิก (กรีก: Ελληνική Παραολυμπιακή Επιτροπή, อังกฤษ: Hellenic Paralympic Committee, รหัสไอโอซี: GRE) เป็นคณะกรรมการพาราลิมปิกแห่งชาติที่เป็นตัวแทนของประเทศกรีซสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่เอเธนส์ ประเทศกรีซ ก่อตั้งเมื่อปี พ.ศ. 2544 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากกรีซเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
ดูเพิ่ม

ประเทศกรีซในพาราลิมปิก
ประเทศกรีซในโอลิมปิก
แหล่งข้อมูลอื่น

คณะกรรมการพาราลิมปิกเฮลเลนิก
| ด ค ก คณะกรรมการพาราลิมปิกยุโรป (EPC) |
| --- | --- |
 อันดอร์รา  อาร์เมเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  สหราชอาณาจักร  กรีซ  ฮังการี  ไอซ์แลนด์  ไอร์แลนด์  อิสราเอล  อิตาลี  ลัตเวีย  ลิกเตนสไตน์  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  นอร์ทมาซิโดเนีย  นอร์เวย์  โปแลนด์  โปรตุเกส  โรมาเนีย  รัสเซีย  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน
ปิยสวัสดิ์ อัมระนันทน์

| ปิยสวัสดิ์ อัมระนันทน์ม> ป.ช., ม.ว.ม. |
| --- | --- |
ปิยะสวัสดิ์ ในปั พ.ศ. 2553

รัฐมนตรีว่าการกระทรวงพลังงาน
ดำรงตำแหน่ง 9 ตุลาคม พ.ศ. 2549 – 6 กุมภาพันธ์ พ.ศ. 2551  (1 ปี 120 วัน)
นายกรัฐมนตรี: สุรยุทธ์ จุลานนท์
ก่อนหน้า: วิเศษ จูภิบาล
ถัดไป: พลโทหญิง พูนภิรมย์ ลิปตพัลลภ
 
ข้อมูลส่วนบุคคล
เกิด: 11 กรกฎาคม พ.ศ. 2496 (71 ปี) จังหวัดพระนคร ประเทศไทย
คู่สมรส: อานิก อัมระนันทน์

ปิยสวัสดิ์ อัมระนันทน์ (เกิด 11 กรกฎาคม พ.ศ. 2496) ประธานกรรมการมูลนิธิพลังงานและสิ่งแวดล้อมประธานกรรมการผู้บริหารแผนฯ บริษัท การบินไทย จำกัด (มหาชน) ประธานกรรมการ และประธานกรรมการอิสระ บริษัท พีทีที โกลบอล เคมิคอล จำกัด (มหาชน) ประธานกรรมการตรวจสอบและกรรมการอิสระ บริษัท พฤกษา โฮลดิ้ง จำกัด (มหาชน) กรรมการอิสระและประธานกรรมการตรวจสอบ ธนาคารกสิกรไทย เป็นนักวิชาการด้านพลังงาน เคยดำรงตำแหน่งทางการเมืองเกี่ยวกับพลังงานมามากมาย ทั้งยังได้รับแต่งตั้งเป็นรัฐมนตรีว่าการกระทรวงพลังงาน ในรัฐบาล พล.อ.สุรยุทธ์ จุลานนท์
ประวัติ

ปิยสวัสดิ์ อัมระนันทน์ ชื่อเล่น ป๊อก เป็นบุตรชายคนโตของปรก อัมระนันทน์ อดีตรัฐมนตรีช่วยว่าการกระทรวงต่างประเทศ และอดีตเอกอัครราชทูตฯ กับหม่อมราชวงศ์ปิ่มสาย อัมระนันทน์ (สกุลเดิม: สวัสดิวัตน์) เป็นหลานตาของ หม่อมเจ้าศุภสวัสดิ์วงศ์สนิท สวัสดิวัตน์
ปิยสวัสดิ์ อัมระนันทน์ สมรสกับอานิก อัมระนันทน์ (สกุลเดิม: วิเชียรเจริญ เป็นบุตรสาวของ ศาสตราจารย์ ดร.อดุล วิเชียรเจริญ และ แม่ชีคุณหญิงกนิษฐา วิเชียรเจริญ) อดีตผู้จัดการใหญ่ฝ่ายการเงิน บริษัท เชลล์แห่งประเทศไทย ทั้งคู่มีบุตร 2 คนคือ ปีย์ อัมระนันทน์ และอนุตร์ อัมระนันทน์
การศึกษา

ปิยสวัสดิ์ สำเร็จชั้นประถมศึกษาปีที่ 7 จากโรงเรียนสาธิตจุฬาลงกรณ์มหาวิทยาลัย จากนั้นก็ไปศึกษาระดับไฮสกูลที่ Bryanston Public School ประเทศอังกฤษ โดยเรียน 4 ปี ได้ระดับเกรด A ในปี พ.ศ. 2515 สำเร็จการศึกษาระดับปริญญาตรี สาขาคณิตศาสตร์ (เกียรตินิยมอันดับ 1) Brasenose College มหาวิทยาลัยอ๊อกซฟอร์ด ประเทศอังกฤษ ระดับปริญญาโท สาขาเศรษฐศาสตร์ มหาวิทยาลัยลอนดอน (LSE) ประเทศอังกฤษ และระดับปริญญาเอก สาขาเศรษฐศาสตร์ มหาวิทยาลัยลอนดอน (LSE) ประเทศอังกฤษ (ได้รับทุนรัฐบาลอังกฤษ)
การทำงาน

ปิยสวัสดิ์ เริ่มรับราชการเมื่อวันที่ 11 มกราคม  พ.ศ. 2523 ในตำแหน่งเจ้าหน้าที่วิเคราะห์นโยบายและแผน ระดับ 4 กองวางแผนเศรษฐกิจและสังคม สำนักงานคณะกรรมการพัฒนาการเศรษฐกิจและสังคมแห่งชาติ จนได้รับตำแหน่งผู้อำนวยการกองวิเคราะห์และประมาณการเศรษฐกิจ  เมื่อ 27 กุมภาพันธ์ พ.ศ. 2535  และได้โอนมารับตำแหน่งเป็น รองเลขาธิการสำนักงานคณะกรรมการนโยบายพลังงานแห่งชาติ ในปีเดียวกัน นายปิยสวัสดิ์ ได้รับแต่งตั้งให้ดำรงตำแหน่ง เลขาธิการสำนักงานคณะกรรมการนโยบายพลังงานแห่งชาติ เมื่อวันที่ 29 มีนาคม พ.ศ. 2537 และอยู่ในตำแหน่งรวม 6 ปี ก่อนจะย้ายไปดำรงตำแหน่งผู้ตรวจราชการสำนักนายกรัฐมนตรี เมื่อ 27 พฤษภาคม พ.ศ. 2543 และตำแหน่งอธิบดีกรมประชาสัมพันธ์ เมื่อวันที่ 1 ตุลาคม พ.ศ. 2543
ดร.ปิยสวัสดิ์ มีแนวคิดเห็นด้วยกับการเปิดเสรีด้านพลังงาน และการแปรรูปรัฐวิสาหกิจ[ต้องการอ้างอิง] ด้วยความขัดแย้งกับนายแพทย์พรหมินทร์ เลิศสุริย์เดช รัฐมนตรีกำกับดูแลด้านพลังงานในรัฐบาล พ.ต.ท. ทักษิณ ชินวัตร เรื่องโครงสร้างค่าไฟฟ้า และนโยบายการแปรรูปปตท. และกฟผ. จึงลาออกจากราชการเมื่อ พ.ศ. 2545 เพื่อไปดำรงตำแหน่งประธานกรรมการบริษัทหลักทรัพย์กสิกรไทย
การทำงาน > งานการเมือง

ปิยสวัสดิ์ ได้รับแต่งตั้งเป็นรัฐมนตรีว่าการกระทรวงพลังงาน ในรัฐบาลพลเอกสุรยุทธ์ จุลานนท์ หลังการรัฐประหาร พ.ศ. 2549 ในการปฏิบัติหน้าที่รัฐมนตรีครั้งนั้น ดร.ปิยสวัสดิ์ ได้ยกเลิกแผนการนำเข้าพลังงานไฟฟ้าและก๊าซธรรมชาติจากประเทศพม่า
หลังการรัฐประหารในประเทศไทย พ.ศ. 2557 ได้รับการแต่งตั้งเป็นกรรมการในคณะกรรมการปฏิรูปประเทศด้านพลังงาน ในรัฐบาล พลเอก ประยุทธ์ จันทร์โอชา
การทำงาน > ผู้บริหารการบินไทย

พ.ศ. 2552 ปิยสวัสดิ์ ได้ลาออกจากบริษัทหลักทรัพย์กสิกรไทย เพื่อสมัครคัดเลือกเป็นกรรมการผู้อำนวยการใหญ่ บริษัทการบินไทย จำกัด (มหาชน) จนกระทั่งได้รับแต่งตั้งให้ดำรงตำแหน่ง เมื่อวันที่ 18 มิถุนายน พ.ศ. 2552 นับเป็นกรรมการผู้อำนวยการใหญ่ บริษัทการบินไทยคนที่ 15 ของการบินไทย ซึ่งช่วงเวลาที่เขาเข้ามาบริหารการบินไทยนั้น เป็นช่วงเวลาที่การบินไทยกำลังเผชิญกับภาวะขาดทุนสะสม และมีสถานะทางการเงินที่ลำบาก ดร.ปิยสวัสดิ์ จึงได้ดำเนินนโยบายลดค่าใช้จ่าย ปรับลดเงินเดือนพนักงาน ปลดพนักงาน ตัดงบประมาณส่วนที่ไม่จำเป็นของบริษัทออกอย่างมหาศาล และปรับปรุงภาพลักษณ์ของบริษัทให้ดีขึ้น จนทำให้ในปี พ.ศ. 2552 การบินไทยสามารถทำกำไรได้เป็นครั้งแรกในรอบหลายปี และทำกำไรเพิ่มขึ้นในปีต่อมา จนกระทั่ง ปี พ.ศ. 2554 การบินไทยได้รับการจัดอันดับจากสกายแทรกซ์ ให้เป็นสายการบินอันดับ 5 ของโลก ซึ่งถือเป็นครั้งแรกที่การบินไทยติด 1 ใน 5 สายการบินที่ดีที่สุด  แม้ว่าจะช่วยทำให้สถานะของการบินไทยดีขึ้น แต่นโยบายของเขาก็สร้างความไม่พอใจให้กับพนักงานการบินไทยจำนวนมาก
พ.ศ. 2555 วันที่ 21 พฤษภาคม คณะกรรมการบริหารบริษัทการบินไทย จำกัด (มหาชน) ที่มีนายอำพน กิตติอำพน เลขาธิการคณะรัฐมนตรีเป็นประธานกรรมการฯ ได้มีมติเลิกจ้างดร. ปิยสวัสดิ์ จากการเป็นกรรมการผู้อำนวยการใหญ่การบินไทย โดยอ้างเหตุผลว่า ดร. ปิยสวัสดิ์มีปัญหาเรื่องการสื่อสารและกับคณะกรรมการบริษัทฯ จากเหตุการณ์นี้กลายเป็นประเด็นร้อนขึ้นมาในทันทีจากวงสังคม ถึงเหตุผลในการปลด ดร. ปิยสวัสดิ์ เพราะเหตุผลของคณะกรรมการบริษัทนั้นไม่มีความชัดเจนพอ และมีการตั้งข้อสงสัยว่าอาจจะมีเรื่องของผลประโยชน์และการเมืองเข้ามาเกี่ยวข้อง อย่างไรก็ตามจากการเลิกจ้างครั้งนี้ การบินไทยต้องจ่ายค่าชดเชยให้กับ ดร. ปิยสวัสดิ์ เป็นจำนวนเงินกว่า 5.4 ล้านบาท ต่อมาวันที่ 21 มิถุนายน พ.ศ. 2555 ดร. ปิยสวัสดิ์ อัมระนันทน์ ได้ลาออกจากตำแหน่งกรรมการผู้จัดการใหญ่การบินไทย
พ.ศ. 2563 วันที่ 25 พฤษภาคม คณะกรรมการบริษัทการบินไทยฯ ได้มีการประชุมครั้งพิเศษ 10-1/2563 ซึ่งในการประชุมดังกล่าว คณะกรรมการบริษัทฯ ได้มีมติแต่งตั้งให้นายปิยสวัสดิ์ กลับมาดำรงตำแหน่งกรรมการบริษัทฯ อีกครั้ง
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ศุภณัฐ วรรณกุล

ศุภณัฐ วรรณกุล ชื่อเล่น กั๊ม (23 กุมภาพันธ์ พ.ศ. 2538 – ) เป็นนักกีฬาขี่ม้าทีมชาติไทย และเป็นครูสอนขี่ม้า ซึ่งได้รับสิทธิเข้าร่วมกีฬาขี่ม้าในโอลิมปิกฤดูร้อน 2020 – อีเวนติงประเภททีม ที่ประเทศญี่ปุ่น
ประวัติ

ศุภณัฐ วรรณกุล เป็นบุตรชายของนคร และพรสวรรค์ วรรณกุล โดยได้สร้างชื่อเสียงในวงการขี่ม้าให้แก่ประเทศไทยเป็นระยะเวลาหลายปี ซึ่งในเดือนธันวาคม พ.ศ. 2556 เขาได้รับรางวัลเหรียญทองแดงจากการแข่งกีฬาขี่ม้าในซีเกมส์ 2013 – กระโดดข้ามเครื่องกีดขวางประเภททีม ที่เนปยีดอ ประเทศพม่า และในเดือนกรกฎาคม พ.ศ. 2560 เขาได้อันดับ 3 จากการแข่งกีฬาขี่ม้าชิงชนะเลิศแห่งประเทศไทย ประเภทอีเวนติง
ม้าสำคัญ

ซาร์ ออฟ เฮอร์ ดรีมส์ (Tzar Of Her Dreams) - ศุภณัฐใช้เข้าชิงโควตากีฬาขี่ม้าในโอลิมปิกฤดูร้อน 2020 – อีเวนติงประเภททีม
บึงสีไฟ อินเตอร์เนชันแนล โรดเรซ 2024

บึงสีไฟ อินเตอร์เนชันแนล โรดเรซ 2024 (อังกฤษ: Bueng Si Fai International Road Race 2024) เป็นการแข่งขันครั้งแรกของบึงสีไฟ อินเตอร์เนชันแนล โรดเรซ ซึ่งเป็นการแข่งขันแบบวันเดียวจบ (One Day Race) จัดขึ้นเมื่อวันที่ 30 มีนาคม พ.ศ. 2567 ใน สนามจักรยานสราญจิตมงคลสุข จังหวัดพิจิตร และเป็นการแข่งขันระดับ 1.2 ของยูซีไอเอเชียทัวร์ 2024
ลูคัส คาร์สเตนเซน จากทีม รู้ใจ อินชัวรันส์ เป็นผู้ชนะการแข่งขัน ตามมาด้วย เจสซี เอวาร์ต จากทีม ตรังกานู ไซคลิง ทีม อันดับที่สอง และ คาร์เตอร์ เบ็ตเทิลส์ จากทีม รู้ใจ อินชัวรันส์ อันดับที่สาม
ทีม

มี 10 ทีมเข้าร่วมการแข่งขัน ประกอบด้วย 8 ทีมจากยูซีไอคอนติเนนตัลทีม และ 2 ทีมชาติ
ยูซีไอคอนติเนนตัลทีม (UCI Continental Teams) (8)
ตรังกานู ไซคลิง ทีม
รู้ใจ อินชัวรันส์
ไชนากลอรี–เมนเทค ไซคลิง ทีม
แกรนท์ ธอร์นตัน ไซคลิง ทีม
ไทยแลนด์ คอนติเนนตัล ไซคลิง ทีม
นูซันตารา ไซคลิง ทีม
เซเว่นอีเลฟเว่น คลิปป์ โรดไบก์ ฟิลิปปินส์
แอลเอ็กซ์ ไซคลิง ทีม
ทีมชาติ (2)
สิงคโปร์
ไทย
ผลการแข่งขัน

| ลำดับ | นักปั่น | ทีม | เวลา |
| --- | --- | --- | --- |
| 1 |  ลูคัส คาร์สเตนเซน (GER) | รู้ใจ อินชัวรันส์ | 3h 38' 17" |
| 2 |  เจสซี เอวาร์ต (IRL) | ตรังกานู ไซคลิง ทีม | + 0" |
| 3 |  คาร์เตอร์ เบ็ตเทิลส์ (AUS) | รู้ใจ อินชัวรันส์ | + 8" |
| 4 |  ลูคัส เดอ รอสซี (FRA) | ไชนากลอรี–เมนเทค ไซคลิง ทีม | + 18" |
| 5 |  สราวุฒิ สิริรณชัย (THA) | ไทยแลนด์ คอนติเนนตัล ไซคลิง ทีม | + 32" |
| 6 |  คิม อือ-โร (KOR) | แอลเอ็กซ์ ไซคลิง ทีม | + 01' 14" |
| 7 |  โพลีโครนิส ซอร์ทซากิส (GRE) | รู้ใจ อินชัวรันส์ | + 01' 14" |
| 8 |  ซู ฮ่าวยฺวี่ (CHN) | ไชนากลอรี–เมนเทค ไซคลิง ทีม | + 01' 51" |
| 9 |  หลี่ เจิน (CHN) | ไชนากลอรี–เมนเทค ไซคลิง ทีม | + 01' 51" |
| 10 |  พีระพล ชาวเชียงขวาง (THA) | ไทยแลนด์ คอนติเนนตัล ไซคลิง ทีม | + 01' 51" |
แหล่งข้อมูลอื่น

2024 Bueng Si Fai International Road Race at procyclingstats.com
ลูซี (แก้ความกำกวม)

ลูซี อาจหมายถึง
ลูซี (ชื่อ) - เป็นชื่อของคนทั่วไป
ลูซี (นามสกุล) - เป็นนามสกุลของคนทั่วไป
ลูซี่ (ภาพยนตร์ พ.ศ. 2557) - ภาพยนตร์แอคชั่น สัญชาติอเมริกา ซึ่งกำกับโดย ลุก แบซง
ลูซี - วงดนตรีของเกาหลีใต้
ลูซี เฮล - นักแสดงและนักร้องชาวอเมริกัน
ลูซี่ ไท - นักแสดงหนังโป๊ชาวอเมริกัน
ตัวละครในบันเทิงคดี

ลูซี่ - ตัวละครจากเรื่อง3 หมีจอมป่วน
ลูซี่ - นามแฝงของ มังกี้ ดี. ลูฟี่ จากเรื่องวันพีซ
ลูซี่ ฮาร์ทฟิเลีย - ตัวละครจากเรื่องแฟรี่เทล ศึกจอมเวทอภินิหาร
ลูซี่ ลาวด์ - ตัวละครจากเรื่องเดอะลาวด์เฮาส์
ลูซี่ เกรย์แรท - ตัวละครจากเรื่องเกิดชาตินี้พี่ต้องเทพ
ลูซี่ มิลเลอร์ - ตัวละครจากเรื่องลูซี่ สวยพิฆาต
คิซารางิ ลูซี่ - ตัวละครจากเรื่องไอกัตสึ!
ลูซี่ ซิเมียน - ตัวละครจากเรื่องโลกสุดอัศจรรย์ของกัมบอล
ลูซี่ สตีล - ตัวละครจากเรื่องสตีล บอล รัน
ลูซี่ สติลล์แมน - ตัวละครจากเรื่องอัสแซสซินส์ครีด
สึกิโอกะ ลูซี่ - ตัวละครจากเรื่องเรื่องอลวน คน ปีศาจ
ลูซี่ ฟาน เพลต์ - ตัวละครจากเรื่องพีนัทส์
ลูซี่ เวสท์เทอรา - ตัวละครจากเรื่องแดรกคูลา
ลูซี่ เลน - ตัวละครจากดีซีคอมิกส์
ลูซี ไวลด์ - ตัวละครจากเรื่องมิสเตอร์แสบ ร้ายเกินพิกัด (แฟรนไชส์)
ลูซี่ แมนน์ - ตัวละครจากเรื่องเบ็นเท็น
เวรี่ทีวี

| --- | --- |

ประเทศ:  ไทย
พื้นที่แพร่ภาพ:  ไทย
คำขวัญ: บันเทิงดี วาไรตี้เด่น ละครดัง ที่ช่อง 28 เวรี่ ทีวี
สำนักงานใหญ่: 354/1 ซ.เอกมัย 20 แขวงคลองตันเหนือ เขตวัฒนา กรุงเทพฯ
ความเป็นเจ้าของ
เจ้าของ: บริษัท เวรี่ เอ็นเตอร์เทนเมนต์ จำกัด
ประวัติ
เริ่มออกอากาศ: 16 พฤษภาคม พ.ศ. 2554
ยุติออกอากาศ: 1 มกราคม พ.ศ. 2564
ลิงก์
เว็บไซต์: http://very.co.th/
ออกอากาศ

ภาคพื้นดิน
ดิจิทัล: ช่อง 28 (มักซ์#5 : ททบ.)
ทีวีดาวเทียม
ทรูวิชั่นส์: ช่อง 363 (2554 - 2564)
 
เวรี่ทีวี (อังกฤษ: VERY TV) เป็นสถานีโทรทัศน์ดนตรีและบันเทิง ทั้งไทยและต่างประเทศและเนื้อหาเกี่ยวกับการดำเนินชีวิต รวมถึงกิจกรรมของวัยรุ่น ภายใต้การบริหารของบริษัทเวรี่ เอ็นเตอร์เทนเมนต์ ออกอากาศทางทรูวิชั่นส์ ช่อง 64 และ 79 ออกอากาศครั้งแรกเมื่อวันที่ 16 พฤษภาคม พ.ศ. 2554 (ทางช่องทรูวิชั่นส์ 85) โดยมิวสิกวิดีโอเพลงแรกที่เปิดคือเพลง "คิกสตาตส์" โดยศิลปินเอกแซมเพิล มีผู้รับชมได้ 2 ล้านครัวเรือน หรือ 8 ล้านคน บริษัทเวรี่ทีวี ประกอบกิจการรับจ้างโฆษณาสื่อและสื่อประสม
รายการ

U Made
Teen Circle
On-air Live
VRZO
The Flicks
Asian Delight
An Yong Saturday
Sakura Sunday
Sharpen จ๊าบเป็ด
Very News
The Big Night Out
Super Duper Hits
Yo Words Up!
Boomtown's Flick
Boomtown's Tune
Very Special
Cheeze TV D.I.Y.
Levi's Girl ID
แหล่งข้อมูลอื่น

เว็บไซต์อย่างเป็นทางการของเวรี่ ทีวี เก็บถาวร 2011-10-28 ที่ เวย์แบ็กแมชชีน
พระยาบุรีนวราษฐ์ (ชวน สิงหเสนี)

| จางวางโทพระยาบุรีนวราษฐ์ (ชวน สิงหเสนี) |
| --- | --- |


อรรคราชทูตประจำราชสำนักอังกฤษ
ดำรงตำแหน่ง พ.ศ. 2462 – พ.ศ. 2465
ก่อนหน้า: พระยาสุธรรมไมตรี (สงบ สุจริตกุล)
ถัดไป: พระยาประภากรวงศ์ (ว่อง บุนนาค)
 
ข้อมูลส่วนบุคคล
เกิด: 3 สิงหาคม พ.ศ. 2428
เสียชีวิต: 7 กุมภาพันธ์ พ.ศ. 2468 (39 ปี)
บุพการี: พระยาอนุชิตชาญไชย (สาย สิงหเสนี) (บิดา) คุณหญิงเชย อนุชิตชาญไชย (มารดา)
ครอบครัว: สิงหเสนี

จางวางโท พระยาบุรีนวราษฐ์ นามเดิม ชวน สกุลสิงหเสนี (3 สิงหาคม 2428–7 กุมภาพันธ์ 2468) ขุนนางชาวไทย อดีตอัครราชทูตประจำ อังกฤษ เนเธอร์แลนด์และเบลเยี่ยม และอดีตอัครราชทูตประจำสหรัฐอเมริกา
ประวัติ

พระยาบุรีนวราษฐ์มีชื่อเดิมว่า ชวน เกิดเมื่อวันที่ 3 สิงหาคม พ.ศ. 2428 เป็นบุตรชายของพระยาอนุชิตชาญไชย (สาย สิงหเสนี) กับคุณหญิงเชย อนุชิตชาญไชย ภรรยาเอก โดยเป็นบุตรชายเพียงคนเดียวและคนสุดท้องในบรรดาพี่น้อง 3 คนที่เกิดจากคุณหญิงเชย
จบการศึกษาจากโรงเรียนราชวิทยาลัยและมหาวิทยาลัยเคมบริดจ์ ประเทศอังกฤษ ด้านชีวิตครอบครัวสมรสกับคุณหญิงเนื่อง บุรีนวราษฐ์ ธิดาของพระยาสิงห์เสนี (สอาด สิงหเสนี)
จางวางโท พระยาบุรีนวราษฐ์ ถึงแก่อนิจกรรมด้วยโรคฝีในลำคอเมื่อวันที่ 7 กุมภาพันธ์ พ.ศ. 2468
รับราชการ

ในปี พ.ศ. 2452 ท่านได้เข้ารับราชการใน กระทรวงพระคลังมหาสมบัติ ในตำแหน่งเลขานุการกระทรวงพระคลังมหาสมบัติและได้รับพระราชทานสัญญาบัตรเป็น หลวงเทพรัตน์นรินทร์ เมื่อวันที่ 25 ตุลาคม พ.ศ. 2452 จากนั้นจึงย้ายมารับราชการในกรมมหาดเล็ก ในตำแหน่งปลัดบัญชาการกรมมหาดเล็กและได้รับโปรดเกล้าฯ ให้แต่งเครื่องแต่งตัวอย่าง มหาดเล็ก ชั้นที่ 3 เอก เทียบเท่าชั้นหุ้มแพรเมื่อวันที่ 7 มกราคม พ.ศ. 2453 ต่อมาท่านได้รับพระราชทานสัญญาบัตรเป็น หลวงบุรีนวราษฐ์ เมื่อวันที่ 13 มกราคม พ.ศ. 2453 และโปรดเกล้าฯ ให้แต่งเครื่องแต่งตัวอย่าง มหาดเล็ก ชั้นที่ 2 ตรี เทียบเท่าชั้นจ่า เมื่อวันที่ 16 เมษายน พ.ศ. 2454 ต่อมาในวันที่ 30 สิงหาคม ปีเดียวกันท่านก็ได้รับโปรดเกล้าฯ ให้แต่งเครื่องแต่งตัวอย่าง มหาดเล็ก ชั้นที่ 2 เอก เทียบเท่าชั้นหัวหมื่น จากนั้นในวันที่ 8 กันยายน พ.ศ. 2455 ท่านได้รับพระราชทานสัญญาบัตรเป็น พระยาบุรีนวราษฐ์ พร้อมกับเลื่อนยศเป็น จางวางตรี ในวันเดียวกัน
ยศและบรรดาศักดิ์

เลขานุการกระทรวงพระคลังมหาสมบัติ
25 ตุลาคม พ.ศ. 2452 หลวงเทพรัตน์นรินทร์ ถือศักดินา ๖๐๐
ปลัดบัญชาการกรมมหาดเล็ก
7 มกราคม พ.ศ. 2453 แต่งเครื่องแต่งตัวอย่าง มหาดเล็ก ชั้นที่ 3 เอก (เทียบเท่าชั้นหุ้มแพร)
13 มกราคม พ.ศ. 2453 หลวงบุรีนวราษฐ์
16 เมษายน พ.ศ. 2454 แต่งเครื่องแต่งตัวอย่าง มหาดเล็ก ชั้นที่ 2 ตรี (เทียบเท่าชั้นจ่า)
6 พฤษภาคม พ.ศ. 2454 นายหมู่ใหญ่ เลขานุการกองเสือป่า
29 สิงหาคม พ.ศ. 2454 พระบุรีนวราษฐ์ ถือศักดินา ๑๐๐๐
30 สิงหาคม พ.ศ. 2454 แต่งเครื่องแต่งตัวอย่าง มหาดเล็ก ชั้นที่ 2 เอก (เทียบเท่าชั้นหัวหมื่น)
30 กันยายน พ.ศ. 2454 นายกองตรี
8 กันยายน พ.ศ. 2455 พระยาบุรีนวราษฐ์ จางวางมหาดเล็ก ถือศักดินา ๓๐๐๐
8 กันยายน พ.ศ. 2455 จางวางตรี
1 มกราคม 2455 – นายร้อยเอก ในกรมทหารบก
2 มกราคม พ.ศ. 2455 ร้อยเอกพิเศษ ในกรมทหารรักษาวัง
8 มิถุนายน พ.ศ. 2456 นายกองโท
25 กรกฎาคม 2456 – มหาเสวกตรี
26 พฤศจิกายน พ.ศ. 2457 - จางวางโท
4 ธันวาคม พ.ศ. 2457 - นายกองเอก
8 ธันวาคม พ.ศ. 2457 มหาเสวกโท
14 มกราคม พ.ศ. 2458 นายพลเสือป่า
13 ธันวาคม พ.ศ. 2461 พันตรีพิเศษ ในกรมทหารรักษาวัง
ตำแหน่ง

25 กรกฎาคม พ.ศ. 2456 ราชเลขานุการฝ่ายต่างประเทศ
17 พฤศจิกายน พ.ศ. 2456 กรรมการจัดการโรงเรียนมหาดเล็กหลวง
10 มีนาคม พ.ศ. 2456 ราชเลขานุการในพระองค์
4 เมษายน พ.ศ. 2458 องคมนตรี
1 เมษายน พ.ศ. 2462 อรรคราชทูตมีอำนาจเต็มประจำราชสำนักอังกฤษ วิลันดา และเบลเยียม
14 เมษายน 2462 – พ้นจากตำแหน่งปลัดเสือป่าและเลขานุการสภากรรมการกลางจัดการลูกเสือ เป็นนายเสือป่ากองนอกสังกัดกรมปลัดเสือป่า
5 พฤษภาคม 2462 – เข้าเฝ้ากราบถวายบังคมลาไปรับตำแหน่งอรรคราชทูต
24 มกราคม พ.ศ. 2465 อรรคราชทูตพิเศษประจำสหรัฐอเมริกา
เกียรติยศ > เครื่องราชอิสริยาภรณ์

พระยาบุรีนวราษฐ์ (ชวน สิงหเสนี) ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
เกียรติยศ > เครื่องราชอิสริยาภรณ์ > เครื่องราชอิสริยาภรณ์สยาม

พ.ศ. 2454 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2459 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2457 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2457 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2462 –  เครื่องราชอิสริยาภรณ์วัลลภาภรณ์ (ว.ภ.) (ฝ่ายหน้า)
พ.ศ. 2454 –  เครื่องราชอิสริยาภรณ์วชิรมาลา (ว.ม.ล.)
พ.ศ. 2456 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2461 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2454 –  เหรียญราชรุจิทอง รัชกาลที่ 6 (ร.จ.ท.6)
เกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

เดนมาร์ก :
พ.ศ. 2455 –  เครื่องราชอิสริยาภรณ์แดนเนอโบร ชั้นที่ 2
นอร์เวย์ :
พ.ศ. 2455 –  เครื่องราชอิสริยาภรณ์นักบุญโอลาฟ ชั้นที่ 2
ออสเตรีย-ฮังการี :
พ.ศ. 2457 –  เครื่องราชอิสริยาภรณ์ฟรันทซ์ โยเซ็ฟ ชั้นที่ 2
รัสเซีย :
พ.ศ. 2458 –  เครื่องราชอิสริยาภรณ์นักบุญสตานิสลาส ชั้นที่ 2
เกียรติยศ > เครื่องยศ

20 พฤศจิกายน 2454 – โต๊ะทอง กาทอง
พระเทพวชิราภินันท์ (หม่อมราชวงศ์นันทวัฒน์ ชยวฑฺฒโน)

| พระเทพวชิราภินันท์ (หม่อมราชวงศ์นันทวัฒน์ ชยวฑฺฒโน)> ส่วนบุคคล |
| --- | --- |
เกิด: 12 ธันวาคม พ.ศ. 2516 (51 ปี)
นิกาย: ธรรมยุติกนิกาย
การศึกษา: นักธรรมเอก เปรียญธรรม 3 ประโยค บธ.บ. มหาวิทยาลัยหอการค้าไทย
ตำแหน่งชั้นสูง
ที่อยู่: วัดบวรนิเวศราชวรวิหาร กรุงเทพมหานคร
อุปสมบท: 4 กรกฎาคม พ.ศ. 2538
พรรษา: 29
ตำแหน่ง: ผู้ช่วยเจ้าอาวาสวัดบวรนิเวศราชวรวิหาร
พระเทพวชิราภินันท์ (ชยวฑฺฒโน, ป.ธ.3) มีนามเดิมว่า หม่อมราชวงศ์นันทวัฒน์ ยุคล เกิดเมื่อวันที่ 12 ธันวาคม พ.ศ. 2516 เกิดที่แขวงลาดยาว เขตจตุจักร กรุงเทพฯ เป็นโอรสของหม่อมเจ้ามงคลเฉลิม ยุคล เกิดแต่หม่อมบงกชปริยา ยุคล ณ อยุธยา มีพี่น้อง 3 คน ได้แก่ หม่อมราชวงศ์ศรีเฉลิม ยุคล (กาญจนภู) และ หม่อมราชวงศ์อุรรัตนา ยุคล
พระเทพวชิราภินันท์ อุปสมบทเป็นนาคหลวง ถวายเป็นพระราชกุศลพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 4 กรกฎาคม พ.ศ. 2538 ณ วัดพระศรีรัตนศาสดาราม พระบรมมหาราชวัง โดยมีสมเด็จพระสังฆราชเจ้า กรมหลวงวชิรญาณสังวรเป็นพระอุปัชฌาย์ พระมหารัชมงคลดิลก (บุญเรือน ปุณฺณโก) เป็นพระกรรมวาจาจารย์ ได้รับฉายา ชยวฑฺฒโน
การศึกษา

พระเทพวชิราภินันท์ สำเร็จการศึกษาปริญญาตรี คณะบริหารธุรกิจ มหาวิทยาลัยหอการค้าไทย นักธรรมชั้นเอก และเปรียญธรรม 3 ประโยค
สมณศักดิ์

พระราชาคณะชั้นสามัญเปรียญ ที่ พระมงคลสุทธิวงศ์ เมื่อวันที่ 12 สิงหาคม พ.ศ. 2559
สำหรับพัดยศพระราชาคณะชั้นสามัญเปรียญ ที่ พระมงคลสุทธิวงศ์ (ชยวฑฺฒโน, ป.ธ.๓) วัดบวรนิเวศวิหาร ซึ่งได้รับพระราชทานตั้งสมณศักดิ์เป็นกรณีพิเศษ เนื่องในโอกาสมหามงคลเฉลิมพระชนมพรรษา 7 รอบ 12 สิงหาคม 2559 นั้น จะมีลักษณะพิเศษกว่าพัดยศพระราชาคณะชั้นสามัญเปรียญโดยทั่วไป กล่าวคือ หากเป็นพระราชาคณะที่เป็นพระราชวงศ์ ใจกลางพัดจะปักรูปพระราชลัญจกรประจำรัชกาลที่ 9
พระราชาคณะชั้นราช ที่ "พระราชวชิราภินันท์ พรรณนาธรรมวิจิตร ยติคณิสสร บวรสังฆาราม คามวาสี" เมื่อวันที่ 4 กันยายน พ.ศ. 2565
พระราชาคณะชั้นเทพ ที่ "พระเทพวชิราภินันท์ สันติธรรมดิลก สาธกธรรมวิจิตร ยติคณิสสร บวรสังฆาราม คามวาสี" เมื่อวันที่ 13 มิถุนายน พ.ศ. 2567
ตำแหน่งทางการปกครอง

ผู้ช่วยเจ้าอาวาสวัดบวรนิเวศราชวรวิหาร ในหน้าที่เผยแผ่พระพุทธศาสนา ตั้งแต่ พ.ศ. 2559 ถึงปัจจุบัน
พิธีราชาภิเษก

พิธีราชาภิเษกของพระเจ้าชาร์ลที่ 7 แห่งฝรั่งเศส (พ.ศ. 1972) จากบางส่วนของภาพวาด ฌาน ดาร์ก (Jeanne d'Arc) พ.ศ. 2429-2433 โดยฌูลส์ เออแฌน เลอเนิปเวอ
พิธีราชาภิเษก (อังกฤษ: coronation) เป็นพิธีการเพื่อสถาปนาพระมหากษัตริย์ และ/หรือ คู่อภิเษกซึ่งมีพระราชอำนาจ อย่างเป็นทางการ เกี่ยวข้องกับการวางมงกุฎบนพระเศียรของพระองค์หรือการนำเสนอเครื่องราชกกุธภัณฑ์รายการอื่น โดยพิธีการนี้อาจหมายรวมถึง การตรัสคำปฏิญาณพิเศษโดยกษัตริย์ การแสดงคารวะจากคนในบังคับ ของผู้ปกครองใหม่ และการแสดงพิธีกรรมอื่น ซึ่งมีความสำคัญพิเศษต่อชาตินั้น ๆ
ประวัติศาสตร์

พระราชพิธีราชาภิเษก คือพิธีทางการที่พระมหากษัตริย์และ/หรือคู่อภิเษกสมรส รับมอบพระราชอำนาจของพระมหากษัตริย์ ตามปกติแล้วมักจะเกี่ยวข้องกับการสวมมงกุฎลงบนพระเศียรพร้อมด้วยเครื่องราชกกุธภัณฑ์ชิ้นอื่น พิธีนี้ยังอาจรวมไปถึงการกล่าวถ้อยคำปฏิญาณ การถวายความเคารพแก่ผู้ปกครองพระองค์ใหม่ของเหล่าอาณาประชาราษฎร์ และ/หรือการประกอบพิธีกรรมอันมีความสำคัญเชิงสัญลักษณ์ต่อความเป็นรัฐชาติ  ตลอดช่วงระยะเวลาที่ผ่านมา พระราชพิธีราชาภิเษกของพระมหากษัตริย์ทั่วโลกมีการเปลี่ยนแปลงไปตามปัจจัยชี้นำทางด้านสังคม การเมือง และศาสนา จนมาถึงจุดที่พระราชพิธีราชาภิเษกของหลายประเทศถูกปรับเปลี่ยนให้มีความเรียบง่ายมากขึ้น เหลือไว้เพียงพิธีกรรมที่สำคัญบางประการเช่น เช่น การเถลิงถวัลยราชสมบัติ (enthronement) การเฉลิมพระราชอิสริยยศ (investiture) หรือการเข้ารับพร (benediction) เป็นต้น อย่างไรก็ตาม พระราชพิธีราชาภิเษกแบบดั่งเดิมยังคงได้รับการสืบทอดเอาไว้ในสหราชอาณาจักร ตองงา และประเทศในทวีปเอเชียอีกหลายประเทศ ซึ่งโดยทั่วไปแล้ว พิธีราชาภิเษก ใช้หมายความถึงพิธีที่พระมหากษัตริย์เสด็จขึ้นครองราชสมบัติอย่างเป็นทางการ โดยไม่คำนึงว่าจะมีการสวมมงกุฎลงบนพระเศียรหรือไม่แต่อย่างใด
นอกจากนี้ เพื่อเป็นการผูกเอาสัญลักษณ์ของรัฐเข้ากับพระมหากษัตริย์ บ่อยครั้งที่พระราชพิธีราชาภิเษกจะมีพิธีเจิม (anointing) ด้วยน้ำมันศักดิ์สิทธิ์ (holy oil) หรือด้วยน้ำมนต์ ซึ่งที่ใดก็ตามที่พบพิธีกรรมเช่นนี้ เช่นในสหราชอาณาจักรและตองงา จะแสดงให้เห็นถึงความสำคัญอย่างยิ่งของฝ่ายศาสนจักรโดยเปิดเผย ในขณะที่อีกหลายแห่งใช้พิธีการชำระล้าง การดื่มเครื่องดื่มศักดิ์สิทธิ์ หรือพิธีกรรมทางศาสนาอื่นๆ การนำศาสนาเข้ามาเกี่ยวข้องกับพิธีราชาภิเษกเช่นนี้ก็เพื่อแสดงออกเชิงสัญลักษณ์ถึงความเป็นเทวราชาที่พระมหากษัตริย์ได้รับมอบมาจากพระเจ้า สื่อให้เห็นถึงกระบวนทัศน์ทางจิตวิญญาณที่มีต่อศาสนาอันเกี่ยวข้องกับความเป็นรัฐชาติ
ในอดีต บ่อยครั้งที่หลักการและแนวคิดเกี่ยวกับราชสันตติวงศ์มองว่าพระราชพิธีราชาภิเษกกับเทพเจ้าเชื่อมโยงอย่างแยกออกจากกันไม่ได้ ในอารยธรรมโบราณบางแห่ง พระมหากษัตริย์ผู้ปกครองมักจะถูกมองว่าเป็นเทพเจ้าหรือมีเชื้อสายมาจากพระเจ้า: ในอียิปต์โบราณ ผู้คนเชื่อกันว่าฟาโรห์คือบุตรแห่งเทพรา เทพแห่งดวงอาทิตย์ ในขณะที่ญี่ปุ่น เชื่อว่าสมเด็จพระจักรพรรดิทรงสืบสายพระโลหิตมาจากอะมะเตะระซุ สุริยเทพีของญี่ปุ่น ในโรมโบราณมีการประกาศให้ประชาชนบูชาจักรพรรดิ และในยุคกลาง กษัตริย์ยุโรปทรงถือเอาว่าตนครอบครองเทวสิทธิราชย์ที่จะปกครอง พระราชพิธีราชาภิเษกนี้เองจึงถูกใช้ฉายให้เห็นถึงภาพความเกี่ยวโยงกันระหว่างกษัตริย์และเทพเจ้า แต่ในสมัยปัจจุบันการเป็นประชาธิปไตย (democratization) และการแยกศาสนาออกจากรัฐ (secularization) มีบทบาทสำคัญมากยิ่งขึ้น ส่งผลให้แนวคิดความเชื่อมโยงกันระหว่างกษัตริย์และเทพเจ้าลดลงไปมาก ดังนั้นพระราชพิธีราชาภิเษก (หรือองค์ประกอบทางศาสนา) มักจะถูกละทิ้งไปโดยสิ้นเชิง หรือถูกปรับเปลี่ยนไปเป็นพิธีอันสะท้อนแก่นสารของความเป็นรัฐตามรัฐธรรมนูญที่ประชาชนในรัฐนั้นๆ ให้การยึดถือ อย่างไรก็ตามราชาธิปไตยของบางประเทศยังคงดำรงมิติทางด้านศาสนาในกระบวนการขึ้นสู่อำนาจ (การขึ้นครองราชสมบัติ) อย่างเปิดเผย บางแห่งลดทอนความสลับซับซ้อนลงมาเหลือเป็นเพียงพระราชพิธีการเถลิงราชบัลลังก์ (enthronement) หรือพระราชพิธีกล่าวคำพระราชปฏิญาณเป็นพระมหากษัตริย์ (inauguration) หรือไม่กระทำการพระราชพิธีอันใดเลย